**Радиовце** е село во општина Брвеница во Тетово. Самото село лежи во средишниот Полог покрај реката Вардар, до возвишението Горица.

Рани почетоци
-------------

Во 1308 г.во Полог се спомнува село **Радеево**, кое му било приложено на Св. Никита во Скопје. Пред тоа селото било во сопственост на владетелот **Вратислав**. Извесно е дека спомнувањето на Радеево се однесува на денешното Радиовце, бидејќи село со слично име во Полог не постоело.
Второто спомнување на Радиовце е во 1462 г.Тогаш во една пресуда на тетовскиот кадија се спомнува турчинот **Имер бин Илијаз од Радиовце**.
Самите жители сметаат дела селото е старо колку и соседното Тумчевиште. Јужно пред селото се наоѓа месноста Црквиште. Тука некогаш имало црква, но поголеми остатоци нема. Сегашната црква Св.Атанасиј се наоѓа во центарот на селото.

Во 1626-1627 година Радиовце под името Радиовиче е во склоп на Тетовскиот вилает и имало 46 христијански домаќинства

Доцно турско време
------------------

Во турско време Радиовце било **чифличко село**. Последни сопственици на чифликот биле **Емурла-ага** од Тетово и **Алил-ага и Вели-ага** од Гостивар. Тие во чифлиците држеле **субаши**, кои пак има биле нивни застапници, го посматрале работењето на селанит и активно учествувале во распоредот на производите.

Според статистиката на Васил К’нчов ("Македонија. Етнографија и статистика.") од 1900 година Радиовци е село, населено од 150 жители христијани.
Според кажувањата во 1902 селото имало **20 македонски куќи**. Сите жители биле чифчии. До 1912 со помош селаните купувале земјиште и така се ослободиле од чифлиштвото.

Родови во Радиовце
------------------

Пред втората светска војна селото имало околу **25 македонски родови и 5 албански родови**. Потоа со подоцнежните доселувања имаме огромен број на родови кои се од различни краеви. Во понатамошниот текст ќе бидат опишани само поголемите, поважните и постарите родови во селото.

### Православни македонски родови

* **Стојкојчини или Шукаловци**

Нив ги има 3 куќи и ја слава славата Св. Архангел Михаил. Се смета дека се дојдени од Охридско. Тие воедно се и најстарите доселеници. Прв доселеник им бил предокот **Богоја**. Од овој род на почетокот на XIX век се истакнувал некојси Стојко, кој се занимавал со иконографија.

* **Џуклевци**

Нив во почетокот на 70 ги имало 4 куќи и славеле Петковден. Доселени се од Крушево пред околу 160 години. Предците им биле калајџии. Сега се иселени.

* **Бибовци или Тумановци**

Овие им се најверојатно род на Џуклевците. И тие се дојдени од Крушево. Ги има 4 фамилии. Домашна слава им е Петковден. И нивните предци биле калајџии.

* **Аврамовци** или **Кукушовци**

Пред 70 овие биле најмногубројниот род во селото. Сега ги има 3 куќи. Дојдени се од Шарпланинското село Лисец во 1800 г. Поради зачестениот терор на плавославното население во шарпланинските села скоро сите Македонци се иселени. Предок доселеник им е **Ристо**. Го слават Св. Никола. Потомците на овој род се иселени во Тетово и Скопје, а во странство ги има во Германија, Австрија, Франција, Србија, САД и Нов Зеланд.

* **Гушав-Ѓорѓиовци**

Ги има 5 куќи и ја слават Св. Екатерина. Овие се сметаат за постари доселеници. потекло имаат од соседното Тумчевиште.

* **Митревци**

2 куќи со слава Воведение Господово. Не се ѕнае од кај се дојдени.

* **Тагајовци**

Ги има три куќи и го слават Св. Никола. Дошле во XIX век од долнополошкото село Туденце од под планината Жеден. Имаат гранка во Брвеница.

* **Кастревци**

Ги има 3 куќи и ја слават Ѓурѓеви маки. порекнуваат од **предокот Кастре** кој дошол од Прилепско.

* **Шекериловци**

Нив ги има 5 куќи и го слават Св. Никола. Дојдени се исто така од Лисец заедно со Аврамовците, кои таму сочинувале еден ист род.

* **Катрановци**.

Нив ги има една фамилија. Доселени се од турско време од Милетино. Далечен предок им е некој од друго полошко село. Имаат потомци во Белград.

* '*Танушоски*

Нив ги има сега 1 куќа. го слават Св. Никола. Нивниот **предок Стеван** дошол отсега веќе непостоечкото село Горно Фалише поради зулум. Со себе го донел и крстот од тамошната црква. Доселени се 1870 година.

* **Кумановци**

Ги има во една куќа и го слават Митровден. Доселени се пред 60 години од Жеровјане, а пред тоа од Куманово. Имаат родови во Тетово.

* **Николовци**

Ги има една куќа и го слават Св. Никола. Доселени се 1916 г. од селото Стеблево, денес република Албанија. Таму ја славиле Св. Варвара, но кога се доселиле ја смениле славата. Еден член живее во Германија.

* **Тантевци**

Ги има 3 куќи и го слават Св. Ѓорѓи. Предокот се викал **Марко**, кој прво живеел во Тумчевиште, па потоа во Милетино за на крај да се досели во Радиовце.

* **Шаневци**

Тие се две куќи и го слават Св. Никола. Нивниот 'предок Томе се населил од Жеровјане.

* **Ќироски**

Нив ги има 3 куќи и го слават Св. Никола. Се доселил **предокот Максим**. Тој дошол отсега веќе албанското село Жеровјане. Имаат подалечни родови во Пожаране, Гостиварско и Романија, а поблиски во Тетово.

* **Добревци** или **Бошкоски**

Ги има две куќи и го слават Св. Никола. Се доселил **предокот Добре** од Жеровјане. Далечнен род имаат во Тетово.

* **Мефтаровци**

Го слават Св. Никола и водат потекло од Милетино, кои пак таму се населени од друго полошко село како домазети.

* **Грнчарови**

Ги има 2 куќи и го слават Св. Ѓорѓи. Нивниот предок се доселил од Челопек како домазет. Нивните предци сѐ уште живеат во таму. Инаку подалечно потекло водат од Блаце.

* **Галичани**

Имаат само еден жител и слават Св. Архангел Михаил. Сега живеат во Скопје. Доселени се од Галичник 1943 г, а земјата во селото ја купиле многу порано.

### Муслимански албански родови

* **Суљои**

Дојдени се на почетокот на XX век од селото Корито на Сува Гора. Подалечно потекнуваат од **Горна Река, село Реч**.

* **Салиини**

Дошле после 1917 г. од Корито, Сува Гора. И тие се од Горна Река

* **Османови**

и овие се дојдени преку Корито. Пред тоа **село Реч, Горна Река**. Сите овие три родови биле една заедница.

* **Реканци**

Дојдени се од селото **Рибница, Горна Река**. Доселени се после претходнонаведените.

* **Беџетови**

Тие се најголемиот род воопшто во селоти. Ги има преку 100 души. Дојдени се од Челопек пред втората светска војна.

Иселеништво
-----------

Иселеничкиот бран во Радиовце се забележува во текот на 60 и 70-те каде многумина мигрираат во Скопје и Тетово, а огромен број и во соседна Србија.Мал број се иселени во САД, а околу 3 семејства во Германија. Во последно време е забележано кај кланот Аврамовски,кое ги има во Тетово,Скопје,Франција,Србија,Австрија и последниот од таа (една од најстарите фамилии) кој се одсели во Германија во 2006.

Кај Албанското население забележуваме иселувања во последните 10 години, кои претежно заминуваат во Германија и Швајцарија, а огромен број се во бившите Југословенски земји(Словенија,Хрватска и БиХ).
Но постојат и родови кои се целосно иселени и тоа од поодамна. Најголе ми се:

* **Апостолоски**  (живеат во Фалише од 1924)
* **Груески** (Брвеница)
* **Златески** (Брвеница)

Поврзано
--------

* Радиовце
* Црква "Св. Атанасиј" - Радиовце

Белешки
-------

1. ↑  Турски извори за българската история, т. VІІ, София 1986, с. 334-335
2. ↑  Кънчов Васил, "Македония. Етнография и статистика." София, 1900, стр. 212 К’нчов ги определува жителите на Радиовце како Бугари.